Sør-Troms

Sør-Troms er et distrikt i den sørligste delen av Troms fylke, som omfatter de sju kommunene Gratangen, Harstad, Ibestad, Kvæfjord, Lavangen, Salangen og Tjeldsund. Sør-Troms har 36 189 innbyggere (1. juli 2013).Statistisk sentralbyrå: Kvartalsvise befolkningsendringer 1. juli 2013 og et samlet areal på 2 767 km². I noen sammenhenger kalles området for Trondenes. Regionsenteret er byen Harstad.

Sør-Troms og Midt-Troms utgjorde i middelalderen et eget fylke med navnet Trondenes, som ble regnet som en del av Hålogaland. Da fogderiene ble etablert på 1600-tallet ble området innlemmet i Senjen og Tromsø fogderi som omfattet dagens Troms fylke. Fogderiet var en del av Nordlandenes amt frem til 1789, da det ble overført til Vardøhus amt. I 1866 ble fogderiet skilt ut som Tromsø amt, og endret navn til Troms fylke i 1919. Benevnelsen Troms på dette området kom da i bruk.

 Kommuner 

Sør-Troms er inndelt i sju kommuner:

NrKartVåpenNavnAdm.senterFolketallFlatemålkm²MålformOrdførerParti190325px|center|Harstad kommune25px|Harstads kommunevåpenHarstadHarstadNøytralMarianne BremnesAp191125px|center|Kvæfjord kommune25px|Kvæfjords kommunevåpenKvæfjordBorkenesNøytralTorbjørn LarsenAp191325px|center|Skånland kommune25px|Skånlands kommunevåpenTjeldsundEvenskjerBokmålEinar AuneHøyre191725px|center|Ibestad kommune25px|Ibestads kommunevåpenIbestadHamnvikBokmålDag BrustindHøyre191925px|center|Gratangen kommune25px|Gratangens kommunevåpenGratangenÅrsteinNøytralRonny GrinsteinSp192025px|center|Lavangen kommune25px|Lavangens kommunevåpenLavangenTennevollNøytralErling BratsbergSp192325px|center|Salangen kommune25px|Salangens kommunevåpenSalangenSjøveganNøytralIvar PrestbakmoSp

Kommuneinndelingshistorikk
I 1838 ble området delt inn i Ibestad, Kvæfjord, Trondenes og Sand (fra 1886 kalt Bjarkøy) kommuner. Fra Ibestad ble Bardu utskilt som egen kommune i 1854, Salangen i 1871, Lavangen i 1906, Andørja, Gratangen og Astafjord kommuner i 1926. Fra Trondenes ble Harstad skilt ut som bykommune i 1903, og Skånland og Sandtorg som egne kommuner i 1926. I 1964 ble Andørja gjeninnlemmet i Ibestad, Astafjord ble innlemmet i Skånland, Sandtorg og deler av Trondenes ble innlemmet i Harstad, og resterende Trondenes ble innlemmet i Bjarkøy. Det ble også gjennomført en rekke mindre grensejusteringer. I 2013 ble Bjarkøy innlemmet i Harstad. I 2020 ble Skånland slått sammen med Tjeldsund kommune i Nordland til nye Tjeldsund kommune.

 Administrative inndelinger 
 Distriktet var en del av det tidligere Senjen og Tromsø fogderi.
 Kommunene samarbeider interkommunalt i Hålogalandsrådet.
 Distriktet utgjør virkeområdet for Trondenes prosti, unntatt Lavangen og Salangen som sokner til Senja prosti, begge under Nord-Hålogaland bispedømme.
 Distriktet tilhører Midtre Hålogaland tingrett under Hålogaland lagdømme.

Politikk
Ved Stortingsvalget 2013 var det 27 138 stemmeberettigede velgere i Sør-Troms. Det ble avgitt 20 043 stemmer. Valgdeltagelsen var dermed 73,9 %. Valgresultatet ga en borgerlig overvekt på 8,7 prosentpoeng (52,3 % H+Frp+KrF+V, 43,6 % Ap+Sp+SV). Tabellen viser stemmefordelingen:valgresultat.no: Stortingsvalget 2013: Resultater for Troms 

 Parti  Stemmetall  % Arbeiderpartiet  6 443  32,3 Fremskrittspartiet  4 629  23,2 Høyre  4 402  22,1 Senterpartiet  1 408  7,1 Sosialistisk Venstreparti  840  4,2 Venstre  736  3,7 Kristelig Folkeparti  654  3,3 Miljøpartiet De Grønne  395  2,0 Andre partier  426  2,1 Blanke stemmer  110  - Valgdeltagelse/Total  20 043  73,9

 Referanser 

 Se også 
 Sør- og Midt-Troms

 Eksterne lenker 
 Sør-Troms regionråd

Kategori:Politikk i Troms
Kategori:Distrikter i Norge